เจ้าหญิงอานีชา รซนะฮ์

เจ้าหญิงอานีชา รซนะฮ์ บินตี อาดัม () หรือ อานีชา อีซา-คาเลบิก (; ประสูติ 6 พฤศจิกายน พ.ศ. 2537) เป็นพระชายาในเจ้าชายอับดุล มาตีน และเป็นพระสุณิสาในสุลต่านฮัสซานัล บลกียะฮ์ สุลต่านแห่งบรูไน

 พระประวัติ 
 พระชนม์ชีพช่วงต้นและการศึกษา 
เจ้าหญิงอานีชา รซนะฮ์ ประสูติเมื่อวันที่ 6 พฤศจิกายน พ.ศ. 2537 ที่กรุงลอนดอน สหราชอาณาจักร เป็นธิดาของซีตี มาเรียม อีซา () กับอีวีกา คาเลบิก () หรือต่อมาคือ อาดัม บิน อับดุลละฮ์ () ชายสัญชาติโครเอเชีย ซึ่งในเวลาต่อมาบิดาและมารดาได้หย่าร้างกัน พระอัยกาฝ่ายพระชนนีคือเปฮิน ดาโต อีซา เป็นที่ปรึกษาองค์สุลต่าน และผู้ร่วมก่อตั้งสายการบินรอยัลบรูไน อานีชามีพี่น้องร่วมพระชนกชนนีอีกสามคน คือ ดาเนียล ดีน อีซา-คาเลบิก (), อีดริซ อีซา-คาเลบิก () และมารีนา อีซา-คาเลบิก () และมีพี่น้องต่างมารดาอันเกิดจากความสัมพันธ์อื่นของพระชนก ได้แก่ แอลิกแซนเดอร์ (เกิดกับทรูดี แม็กไบรด์ นักแสดงและทนายความหญิง), อันนา มาเรีย (เกิดกับแพต ซัตตัน), ฌ็อง ปีแยร์ และเนทาชา

เจ้าหญิงอานีชา รซนะฮ์ สำเร็จการศึกษาจากมหาวิทยาลัยบาธ สหราชอาณาจักร พระองค์เป็นเจ้าของตราสินค้า Silk Collective และบริษัทท่องเที่ยว Authentirary ที่นำเสนอการท่องเที่ยวเชิงวัฒนธรรมในหลายประเทศ ตีพิมพ์ลงในนิตยสาร Esquire

 เสกสมรส 
นิตยสาร พีเพิล รายงานว่าเจ้าชายอับดุล มาตีน กับอานีชา ทรงคบหากันอย่างลับมานานหลายปีแล้ว มีรายงานพบเห็นทั้งสองพระองค์ทำกิจกรรมร่วมกันในพื้นที่สาธารณะหลายแห่ง โดยเฉพาะในพระราชพิธีเสกสมรสของเจ้าหญิงอาเซมะฮ์ พระเชษฐภคินีของเจ้าชายอับดุล มาตีน เมื่อเดือนมกราคม พ.ศ. 2566 ทั้งสองชื่นชอบการออกกำลังกาย ร่วมกับความสนพระทัยในการทำอาหารของอานีชา และมักจะออกมาอธิบายวิธีการทำอาหารให้ผู้ติดตามในอินสตาแกรมได้รับชม

พระราชพิธีเสกสมรสถูกจัดขึ้นอย่างเป็นทางการเมื่อวันที่ 11 มกราคม พ.ศ. 2567 ทั้งสองทรงฉลองพระองค์สีแดงหรูหราราคาแพง มีกองทหารยิงสลุตถวายพระพร 17 นัด และเข้ารับพรจากสุลต่านฮัสซานัล บลกียะฮ์ และสมเด็จพระราชินีซาเลฮา

วันที่ 14 ตุลาคม พ.ศ. 2568 เจ้าชายอับดุล มาตีน และเจ้าหญิงอานีชา พระชายา ทรงประกาศว่ากำลังมีพระหน่อ ซึ่งต่อมาเจ้าหญิงอานีชาประสูติพระธิดาเมื่อวันที่ 8 กุมภาพันธ์ พ.ศ. 2569

 อ้างอิง 

หมวดหมู่:เจ้าหญิงบรูไน
หมวดหมู่:นักธุรกิจชาวบรูไน
หมวดหมู่:ชาวบรูไนเชื้อสายโครเอเชีย